Hier is jou kans om die silwerdoek te haalFoto: www.pixabay.com Het jy ŉ ontluikende jong rolprentster in die huis? Jaco Jacobs se jeugboek en kykNET-en-Rapport-wenner, Oor ŉ motorfiets, ŉ zombiefliek en lang getalle wat deur elf gedeel kan word, word binnekort in ŉ vollengte fliek vervaardig en ŉ landwye soektog na jong akteurs vir dié fliek is pas van stapel gestuur. Die fliekweergawe, Nul is nie niks nie, is ŉ hartsverhaal oor die lewe, die dood, familie, vriende, liefde en hoop. Dis die verhaal van drie vriende, Hoender, Drikus en Chris, wat saam staan om Drikus se laaste droom te bewaarheid – om ŉ zombiefliek te maak. Tydens hierdie proses begin Hoender sy pa se dood verwerk, hy maak nuwe vriende, kry selfvertroue en leer dat sy eie talente ook van waarde is. Drikus se lus vir die lewe, uithouvermoë en deursettingsvermoë bring die halfdooie gemeenskap bymekaar en blaas nuwe lewe en hoop in die dorp. Die rolprentspan, met Stefan Enslin, van Strikdas-faam, en Lizé Vosloo as vervaardigers en Morné du Toit as regisseur, is op soek na meisies tussen die ouderdomme van 11 en 13 jaar, asook seuns tussen die ouderdomme van 11 en 13 jaar om die oudisies by te woon. Plekke Johannesburg: 9 en 10 April 2016 Plek: Ballywoods Office Park, Bryanston. Kaapstad: 16 en 17 April 2016 Plek: Sal bevestig word Karakters Hoender – ŉ Eenkantkind en hoenderboertjie (seun) Drikus – Hy is bang vir niks en ŉ aspirant fliekmaker. Hy lei ook aan Hodgkins se siekte (seun) Chris – ŉ Regte flambojante rissiepit (dogter) Safraas – ŉ Regte grootprater en te groot vir sy skoene (seun) Waylon – Hy is oorgewig en is Safraas se pêl. Hy is die stut in die rugbyspan (seun) Jolandi en Mandi – Tweeling (dogters) Nota Dis belangrik dat die kinders vlot Afrikaans kan praat. Vir meer inligting in verband met die oudisies kontak die span deur ŉ e-pos te stuur na [email protected].